CELEX: 62011TN0365
Language: da
Date: 2011-07-05 00:00:00
Title: Sag T-365/11 P: Appel iværksat den 5. juli 2011 af AO til prøvelse af Personalerettens kendelse af 4. april 2011 i sag F-45/10, AO mod Kommissionen

24.9.2011   
            
            
               DA
            
            
               Den Europæiske Unions Tidende
            
            
               C 282/27
            
         Appel iværksat den 5. juli 2011 af AO til prøvelse af Personalerettens kendelse af 4. april 2011 i sag F-45/10, AO mod Kommissionen
   (Sag T-365/11 P)
   2011/C 282/56
   Processprog: engelsk
   
      Parter
   
   
      Appellant: AO (Bruxelles, Belgien) (ved advokat P. Lewisch)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Ophævelse af Personalerettens kendelse af 4. april 2011 i sag F-45/10, AO mod Kommissionen.
            
         
               —
            
            
               I det tilfælde, at Retten er i stand til at afgøre sagens realitet, gives der appellanten medhold i hans påstande i første instans, dvs.:
               
                           —
                        
                        
                           Europa-Kommissionens afgørelse CMS 07/046 annulleres som følge af chikane, misforvaltning og tilsidesættelse af retten til forsvar.
                        
                     
                           —
                        
                        
                           Samtlige afgørelser, som ansættelsesmyndigheden traf vedrørende appellanten fra september 2003 og indtil han blev fritaget fra tjenesten på grund af chikane og misforvaltning som følge af tilsidesættelsen af hans ret til forsvar, annulleres.
                        
                     
                           —
                        
                        
                           Europa-Kommissionen pålægges at foretage en høring af appellanten i henhold til tjenestemandsvedtægtens (1) artikel 7, stk. 1, og artikel 24 og derved efterkomme hans anmodninger fra februar og marts 2008.
                        
                     
                           —
                        
                        
                           Europa-Kommissionen tilpligtes at betale appellanten en symbolsk godtgørelse på én (1) EUR i kompensation for den i sagen omhandlede økonomiske og ikke-økonomiske skade, som han har lidt, idet formålet med sagen ikke er af økonomisk karakter, men består i at retablere sagsøgerens værdighed og faglige omdømme, og
                        
                     
                           —
                        
                        
                           Europa-Kommissionen tilpligtes at betale sagens omkostninger.
                        
                     
         
      Anbringender og væsentligste argumenter
   
   Til støtte for appellen har appellanten fremført tre anbringender.
   
               1)
            
            
               Det første anbringende er, at betingelserne for at træffe afgørelse ved kendelse i henhold til artikel 76 i procesreglementet for Retten for EU-Personalesager ikke er opfyldt og at der ikke foreligger en sag, som åbenbart ikke kan behandles.
               
                           —
                        
                        
                           Personaleretten har ikke taget hensyn til adskillige af de fremførte påstande og anbringender vedrørende den chikane, som appellanten var udsat for.
                        
                     
                           —
                        
                        
                           Appellanten blev nægtet ret til at blive tildelt en frist til at berigtige sin stævning i henhold til artikel 36 i procesreglementet for Retten for EU-Personalesager for så vidt angår to af ansættelsesmyndigheden trufne afgørelser, som appellanten citerede i sin stævning.
                        
                     
         
               2)
            
            
               Det andet anbringende er, at Personaleretten i sin kendelse i sag F-45/10 har tilsidesat EU-retten, således som denne følger af artikel 11, stk. 1, i bilag I til statutten for Den Europæiske Unions Domstol, eftersom appellanten har ret til erstatning som følge af den chikane, han var udsat for.
            
         
               3)
            
            
               Det tredje anbringende er, at Personaleretten har tilsidesat retten til forsvar, jf. artikel 6, stk. 1, i konventionen til beskyttelse af menneskerettigheder og grundlæggende frihedsrettigheder samt artikel 47, stk. 2, i Den Europæiske Unions charter om grundlæggende rettigheder.
            
         
      (1)  Forordning nr. 31/EØF, nr. 11/Euratom, om vedtægten for tjenestemænd og om ansættelsesvilkårene for de øvrige ansatte i Det europæiske økonomiske Fællesskab og Det europæiske Atomenergifællesskab (EFT 45 af 14.6.1962, s. 1385; den danske specialudgave: serie I kapitel 1959-1962 s. 0126).